
Autopropunându-se la conducerea N.A.T.O., neobișnuitul 
nostru președinte a devenit, pentru prima dată (oare ? — 
n.r.) un foarte colorat, foarte pitoresc subiect de presă. 
Nimeni nu se poate propune pe el însuși președinte, 
propunerea vine de la o entitate care crede în tine și/sau 
are nevoie de tine. 


Banala regulă nu este însă valabilă și pentru „marele” 
nostru Klaus lohannis din Sibiu. Toată cariera lui stă 
mărturie, începând cu profesoratul și inspectoratul școlar, 
cu alegerea dubioasă (conducea un partiduleț german de 
câteva procente) la primăria Sibiului, nu înainte de a se fi 
ocupat de adopţii internaţionale la fel de dubioase 
(apanajul Securităţii!) și de recuperări de case, cu 
documente aproximative dacă nu chiar false (pe numele 
soţiei), cu chirii și speculaţii imobiliare, și care s-a încheiat 
cu alegerea comică și absurdă în funcţia de președinte al 
României. Chiar dacă România e și țara lui Caragiale și a 
lui Eugen lonescu, maeștri ai comediei și ai teatrului 
absurd. 


Deși nu există dovezi oficiale despre colaborarea lui 
lohannis cu Securitatea, destule zvonuri, ipoteze, 
î puturi de probe au tot apărut de-a lungul anilor. 

egretatul Marius Albin Marinescu, contracandidatul lui 
Klaus lohannis la primăria Sibiului din partea P.N.Ţ.C.D. și 
director al publicaţiei foarte citite „Justiţiarul” a scris mult și 
de multe ori pe această temă. La fel ca alţi analiști sau publiciști. Ar fi fost recrutat la Cluj unde a 
urmat facultatea de fizică, pentru a informa Instituţia în legătură cu minoritatea germană care părăsea 
în masă România. Între care chiar părinţii săi plecaţi în Bavaria. După unii cunoscători din sistem ar fi 
devenit o „bielă-manivelă” și cu alte servicii, cu acordul Securităţii. STASI (R.D.G. și Uniunea 
Sovietică)? B.N.D.? Ar fi oricum singura explicaţie a carierei sale neverosimile, nefondată altfel pe 
nimic. Pentru că persoana e nulisimă. A văzut-o toată România timp de zece ani. Cu toate cărţile 
scrise de „negri” cunoscuți deja de tot Bucureștiul, tot din zona Securităţii. Cu tot penibilul program 


„România educată”. Dar și Traian Băsescu a fost descoperit ca „Petrov” abia după încheierea celor 
două mandate de președinte. 

O verișoară a mea, învăţătoare de vocaţie, care a participat decisiv și la educaţia mea în primii mei 
ani, mă mustra prin 2014 în legătură cu alegerea lui lohannis: „Mă, Petre, cum nu-ţi dai searfia că 
lohannis ăsta e exact ca Nelușu?”. Nelușu era idiotul satului. Satul se numește Orăștioara de Sus, în 
județul Hunedoara, nu prea departe de Sibiu. Nelușu era un uriaș, vorbea greu, uneori deloc, râdea 


fără noimă, dar era un om foarte bun. Era prietenul și ajutorul tatălui meu la cele mai grele munci. Era 
un om harnic, cinstit și foarte serios. Era cel mai strașnic cosaș din localitate. Lucruri care nu se pot 
spune și despre lohannis care e un șmecher, un leneș, cu pretenții ridicole de mare boier fanariot, de 
mare consumator de fonduri și de lux şi de o mediocritate compactă. 


Indiferent care sunt dedesubturile, dacă sunt, sau dacă autopropunerea sa la șefia N.A.T.O. e doar 
prima și singura sa idee politică în zece ani de conducător, România s-a mai făcut o dată temeinic de 
râs. Dar românii o merită. Pentru că prin votul lor, atâta cât a fost real și netraficat, au crezut că pot 
deveni germani prin simpla aplicare a unei ștampile de vot, duminica. Și fără să muncească așa cum 
muncesc germanii de vreo mie de ani. În plus, germanul nostru nu e chiar german, e doar un sas din 
Transilvania, mai „mitic” (de la Mitică) decât românii din Sud. 


După mai multe surse, Klaus lohannis a devenit președinte la propunerea lui Vasile Dâncu, din grupul 
securist de la Cluj, cu susţinerea lui Traian Băsescu, alt fanariot, în prezenţa lui Florian Coldea și a 
reprezentantului autorizat al partenerului strategic. Într-una din casele conspirative discrete ale 
Instituţiei. Ideea principală era că trebuia propus un „minoritar' după modele recente care au 
nenorocit lumea. S-a ales un „german” pentru că aparținea grupului de la Cluj (adică Securităţii!). Dar 
ce calităţi avea? l-am întrebat pe cunoscătorul meu: „E foarte impozant fizic! Dă bine la întâlnirile 
internaționale”. Mi-am adus aminte de Nelușu, uriașul din Orăștioara de Sus. 


Deocamdată nici o ţară din N.A.T.O. nu și-a exprimat susţinerea pentru candidatura „din baie” a lui 
Klaus lohannis. Cu excepţia Ucrainei. Care nu e membră N.A.T.O. (nici membră U.E - n.r.) Putem 
presupune deci că și partenerii noștri strategici și nașii Ucrainei, S.U.A., Marea Britanie, Israel, îl 
susţin discret pe lohannis. 


Nu știm cum se va încheia piesa de teatru absurd. Dar e sigur că la sfârșitul catastrofalului mandat a 
lui Klaus lohannis ne vom lămuri. Și destul de curând ar trebui să aflăm ce ni s-a pregătit pentru 
următorii cinci ani fanarioți. 


Aranjament grafic — I.M. 

